ཁོང་གིས་གསུང་དོན།ཇོ་ནང་པར་ཆོས་བརྒྱུད་གཅིག་མཚུངས་ཀྱི་ཐོབ་ཐང་བྱུང་ན།བསྟན་པ་ཡུན་གནས་ལ་དགོས་གལ་ཆེ་བ་དགོངས་ནས།དཔལ་ས་སྐྱ་གོང་མ་རྡོ་རྗེ་འཆང་དང།རྒྱལ་དབང་ཀརྨ་པ་རིན་པོ་ཆེ།དགའ་ལྡན་ཁྲི་རིན་པོ་ཆེ།སྨན་གླིང་ཁྲི་ཆེན་རིན་པོ་ཆེ།སྨན་རི་ཁྲི་འཛིན་རིན་པོ་ཆེ།དགེ་རྩེ་རིན་པོ་ཆེ།སྐྱབས་རྗེ་འཁྲུལ་ཞིག་རིནཔོ་ཆེ་བཅས་ཀྱིས་ཆོས་བརྒྱུད་གཅིག་གི་ཚབ་གནང་སྟེ།ཇོ་ནང་པའི་ཆོས་བརྒྱུད་ལ་ཐོབ་ཐང་གཅིག་མཚུངས་དགོས་པའི་རྒྱབ་སྐྱོར་གནང་བ་ནི་ང་ཚོ་རྗེས་འཇུག་པ་རྣམས་ཀྱང་ངོ་གནོང་མི་དགོས་པའི་རླབས་ཆེན་གྱི་མཛད་པ་ཞིག་ཀྱང་ཡིན་ལ།༧གོང་ས་མཆོག་གིས་ཆོས་ལུགས་དང་ཆོས་བརྒྱུད་བར་མཐུན་སྒྲིལ་ཡོང་བའི་འབད་བརྩོན་གནང་བའི་འབྲས་བུ་ཞིག་ཀྱང་ཡིན།བོད་ནང་དུ་རྒྱ་ནག་གཞུང་གིས་ཇོ་ནང་པར་ཁྱེད་ཚོར་དཀའ་ངལ་ག་རེ་འདུགརྒྱབ་སྐྱོར་ག་རེ་དགོས་ཀྱི་འདུགརྒྱ་གར་ནང་དུ་དཀའ་ངལ་འདུག་གམ།བོད་ནང་ཇོ་ནང་པར་ཐོབ་ཐང་ཆ་ཚང་སྤྲད་པ་རེད་ཅེས་ཇོ་ནང་པར་སྐད་ཆ་དྲིས་འདུགཡིན་ནའང་ཇོ་ནང་པ་ཚང་མས་དཀའ་ངལ་གང་ཡང་མི་འདུག་ཅེས་ལན་འདེབས་བྱས་འདུགཁོང་ཚོས་ང་ཚོར་གཞུང་ཞིག་ཡོད་པ་དང།བློ་གཏོད་ས་ང་ཚོར་བྱེད་ཀྱི་ཡོད་པ་དེ་རླབས་ཆེན་ཞིག་རེད་ཅེས་ཇོ་ནང་པའི་ཆོས་བརྒྱུད་འཛིན་སྐྱོང་དགོས་སྐོར་དང།སྤྱི་འཐུས་ཀྱིས་ཕུགས་རྒྱང་རིང་པོར་གཟིགས་ནས།སྤྱི་འཐུས་ཀྱི་གྲངས་ཀ་སྤོར་དགོས་སྐོར་སོགས་གསུངས་ཡོད་པ་རེད།།